Division II i ishockey 1967-68

Division II i ishockey 1967-68 var turneringen for mandlige ishockeyhold i den næstbedste række i det svenske ligasystem. Turneringen havde deltagelse af 90 hold, der spillede om fire oprykningspladser til Division I, og om at undgå 18 nedrykningspladser til Division III.

Holdene var inddelt i fire regioner, nord (21 hold), øst (26 hold), vest (23 hold) og syd (24 hold). I alle fire regioner var holdene inddelt i to puljer med 9-14 hold, og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, og de 1-3 dårligste hold i hver pulje blev rykket ned i Division III. I oprykningsspillet blev de otte puljevindere blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Skellefteå AIK, der vandt Division II Nord A, og som endte på førstepladsen i Oprykningsspil Nord.
 Hammarby IF, der vandt Division II Øst B, og som endte på andenpladsen i Oprykningsspil Nord.
 IF Karlskoga/Bofors, der vandt Division II Vest B, og som endte på førstepladsen i Oprykningsspil Syd.
 Nybro IF, der vandt Division II Syd B, og som endte på andenpladsen i Oprykningsspil Syd.

Hold 

Division II havde deltagelse af 94 klubber, hvilket var fire flere end i den foregående sæson. Blandt deltagerne var:
 4 klubber, der var rykket ned fra Division I: Avesta BK, Clemensnäs IF, Skellefteå AIK og Örebro SK.
 21 klubber, der var rykket op fra Division III: Frösö IF, GAIS, Gislaveds SK, Godtemplares IF, Halmstads HK, Hanvikens SK, IF Tunabro, IFK Mariefred, IFK Oskarshamn, IFK Österåker, IK Terra, Kalix IF, Roma IF, Skövde IK, Sunne IK, Söderhamns IK, Tierps IF, Tunadals IF, Västerås SK, Öjeby IF og Örnsköldsviks SK.

Desuden var der siden den foregående sæson sket følgende ændringer:
 IFK Norrköping og IK Sleipner havde fusioneret og fortsatte derfor i Division II under navnet IFK/IKS.
 Mariestads CK havde fusioneret med Lekbergs BTK og Leksbergs IF og fortsatte i Division II under navnet Mariestads BoIS.
 Vättersnäs IF og IK Stefa havde fusioneret og fortsatte derfor i Division II under navnet Vätterstads IK.
 GIF Sundsvall havde trukket sit hold fra Division I, fordi klubben havde nedlagt sin ishockeyafdeling.
 Hammarby IF var blevet overført fra Division II Vest A til Division II Øst B, og HC Dalen og Norrahammars GIS var blevet flyttet fra Division II Syd B til Division II Syd A.

Klubberne var inddelt i fire regioner med 21-26 hold i hver, og i hver region var klubberne inddelt i to puljer med 9-14 hold i hver pulje.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1967-68

Kilder 
 Hockeyarchives - Championnat de Suède 1967/68  
 Ishockeytabeller - 1967-68  
 Hammarby IF - Hockeyhistoria - 1967/68

Noter 

Ishockey i 1967
Ishockey i 1968
Division II i ishockey i Sverige